63. ΑΠΟΦΑΣΗ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ ΚΑΙ ΠΟΛΙΤΙΣΜΟΥ  ΚΑΙ  ΕΠΙΣΤΗΜΩΝ Αριθ.Β/65191 της 21/22 Οκτ.1982  (ΦΕΚ Β΄838) Τροποποίηση και συμπλήρωση της αριθ.25860/ 26.4.82 κανονιστικής απόφασης και σύσταση Συμβουλίων και Επιτροπών του ΥΠΠΕ και Δ.Υ. που εποπτεύονται απ’ αυτό”. Έχοντας υπόψη: α)Τις διατάξεις του Νόμ.1232/82 “επαναφορά σε ισχύ, τροποποίηση και συμπλήρωση διατάξεων του Ν.Δ.4352/64 και άλλες διατάξεις”. β)Τις διατάξεις του Νόμ.1256/82 “για την πολυθεσία, την πολυαπασχόληση κλπ.”. γ)Τις διατάξεις του Νομ. 1288/82 “για ρύθμιση θεμάτων αρμοδιότητας Υπουργείου Προεδρίας της Κυβέρνησης και της ΥΕΝΕΔ, καθώς και άλλες διατάξεις”. δ)Τις διατάξεις του Π.Δ.941/77 “περί Οργανισμού του Υπουργείου Πολιτισμού και Επιστημών καθώς και τις διατάξεις Δημοσίων Υπηρεσιών που εποπτεύονται απ’ αυτό”. ε)Την αριθ.25860/26.4.82 κανονιστική απόφαση για την αναμόρφωση συλλογικών οργάνων γνωμοδοτικής και αποφασιστικής αρμοδιότητας του ΥΠΠΕ και των εποπτευομένων απ’ αυτό Δημοσίων Υπηρεσιών, αποφασίζουμε: ΚΕΦΑΛΑΙΟ Α΄ ΣΥΛΛΟΓΙΚΑ ΟΡΓΑΝΑ ΥΠΠΕ Τροποποιήσεις-Συμπληρώσεις Άρθρ.1.-Τροποποιούμε και συμπληρώνουμε την αριθ.25860/26.4.1982 κανονιστική απόφαση με την οποία αναμορφώθηκαν τα συλλογικά όργανα γνωμοδοτικής και αποφασιστικής αρμοδιότητας του Υπουργείου Πολιτισμού και Επιστημών και των εποπτευομένων απ’ αυτό Δημοσίων Υπηρεσιών. 1.(Προστίθεται παρ.4 στο άρθρ.1 της 5 Οικ.25860/1982, ΦΕΚ Αβ΄216, (ανωτ.αριθ.56). 2.Στη σύνθεση της Επιτροπής Κρίσης Ταλέντων (άρθρ.2 παρ.1) περιλαμβάνονται και αναπληρωματικά μέλη. Στη μυστική ψηφοφορία για την εκλογή προέδρου εκλέγεται και αντιπρόεδρος. 3.Στις κατωτέρω Επιτροπές με την απόφαση διορισμού μελών και Προέδρου αυτών, διορίζεται και αντιπρόεδρος. α)Επιτροπή Συνταξιοδοτήσεως Καλλιτεχνών και Μουσουργών (άρθρ.2 παρ.2) (ανωτ.αριθ.56). β)Καλλιτεχνική Επιτροπή Δημιουργίας Μνημείων, Ηρώων και Ανδριάντων (άρθρ.2 παρ.3). γ)Επιτροπή για θέματα Εικαστικών Τεχνών (άρθρ.5) Κεφ.Β΄). 4.Στις κατωτέρω Επιτροπές κατά τη μυστική ψηφοφορία εκλογής Προέδρου εκλέγεται και αντιπρόεδρος. (Μετά τη σελ.1196) Σελ.1197 Σελ.Ε92-Σελ.85 Υπουργείο Πολιτισμού 31.Π.α.59-63 α)Επιτροπή Κρατικού Βραβείου Θεατρικού έργου (άρθρ.10 παρ.1 περ.Α). β)Επιτροπή Κρατικού Βραβείου για νέους Θεατρικούς Συγγραφείς (άρθρ.10 παρ.1 περ.Β΄) γ)Επιτροπή επί θεμάτων Θεάτρου και Χορού (Κεφάλαιο Γ΄άρθρ.7, 8 και 9), η οποία μετονομάζεται σε Επιτροπή για θέματα Θεάτρου. “Όπου στα άρθρα που αφορούν την Επιτροπή αυτή αναφέρεται η λέξη Χορός, απαλείφεται. 5.Με τις αποφάσεις διορισμού των μελών των Γνωμοδοτικών Επιτροπών Σχολών Δραματικής Τέχνης και Σχολών Χορού (άρθρ.2 παρ.4 και 5) ορίζονται οι πρόεδροι και αντιπρόεδροι αυτών. Στις επιτροπές των παρ.2, 3, 4 και 5 του παρόντος άρθρου με την απόφαση διορισμού των μελών ορίζονται και οι αναπληρωτές των γραμματέων. 6.Στην Επιτροπή Πτυχιακών Εξετάσεων Σχολών Κινηματογράφου (άρθρ.3 παρ.2α) μετέχουν 2 σκηνοθέτες αντί 3 και 2 τεχνικοί αντί 3. Με την απόφαση διορισμού των μελών της Επιτροπής ορίζεται και ο Πρόεδρος αυτής, ανάλογα με την ειδικότητα των εξεταζομένων σπουδαστών. 7.(Προσθέτεται παρ.14 στο άρθρ.2 της 5 Οικ.25860/1982, ΦΕΚ Β΄216, ανωτ.αριθ.56). 8.Η αρίθμηση των παρ.9, 10, 11, 12 και 13 του άρθρ.3 του Κεφαλ.Α αλλάζει σε 8, 9, 10, 11 και 12 αντίστοιχα. 9.(Προστίθεται παρ.13 στο άρθρ.1 της 5 Οικ. 25860/1982, ΦΕΚ Β΄216, ανωτ.αριθ.56). Σύσταση-Σύνθεση Άρθρ.2.-1.Ανασυνιστάται η Εποπτική Επιτροπή του Ιστορικού Αρχείου Κρήτης που προβλεπόταν από τις διατάξεις του άρθρ.7 του Ν.Δ.2080/1943 (δεν είχε διατηρηθεί μετά τη δημοσίευση του Α.Ν.65/1967) και θα λειτουργεί σύμφωνα με τις διατάξεις του νόμου αυτού με την εξής σύνθεση: 1.Ένας Καθηγητής του Πανεπιστημίου Κρήτης. 2.Ένας εκπρόσωπος της τοπικής Ένωσης Δήμων και Κοινοτήτων (ΤΕΔΚΕ). 3.Ένας εκπρόσωπος της Τοπικής Ένωσης Λειτουργών Μέσης Εκπαίδευσης (ΕΛΜΕ). 4.Ένας εκπρόσωπος του ΥΠΠΕ από τις Τοπικές Υπηρεσίες αυτού. 5.Ένας μόνιμος κάτοικος του νομού Χανίων ασχολούμενος με θέματα σχετιζόμενα γενικά με την αποστολή του Αρχείου. Γραμματέας ορίζεται ο προϊστάμενος του Αρχείου ο οποίος θα εκτελεί και χρέη Εισηγητή. Ο πρόεδρος της Επιτροπής μπορεί να ορίζει και μέλος της ως Εισηγητή για ειδικά θέματα του Αρχείου. Σελ.1198 Τεύχος Ε92-Σελ.86 Τα μέλη της Επιτροπής διορίζονται με τους αναπληρωτές τους για τρία χρόνια, με απόφαση του Νομάρχη Χανίων. Ο πρόεδρος και ο αντιπρόεδρος εκλέγονται από τα μέλη σε μυστική ψηφοφορία. 2.Σε κάθε ένα από τα Ιστορικά Αρχεία Ζακύνθου, Κερκύρας, Κεφαλληνίας, Κυθήρων, Λευκάδος, Παξών, Σάμου και Ιθάκης συνιστάται Εποπτική Επιτροπή με την εξής σύνθεση: α)Ο Δήμαρχος ή ο Πρόεδρος της Κοινότητας ή άλλος εκπρόσωπος της τοπικής αυτοδιοικήσεως. β)2 καθηγητές Λυκείου ή Γυμνασίου από τους οποίους ο ένας τουλάχιστον να είναι φιλόλογος, σε περίπτωση δε μη υπάρξεως Λυκείου ή Γυμνασίου ο Δ/ντής του Δημοτικού Σχολείου και ένας δάσκαλος. γ)Δύο (2) εντόπιοι, κατά προτίμηση λόγιοι ασχολούμενοι με την ιστορική μελέτη και έρευνα και γενικότερα με τα γράμματα. Τα μέλη της Επιτροπής διορίζονται για 3 χρόνια με τους αναπληρωτές τους με απόφαση του οικείου Νομάρχη. Ο Πρόεδρος και ο αντιπρόεδρος εκλέγονται από τα μέλη σε μυστική ψηφοφορία. Η Επιτροπή επιβλέπει την κανονική λειτουργία του Αρχείου και τα της εργασίας γενικά του προσωπικού, διαχειρίζεται την περιουσία του Αρχείου, εγκρίνει τις δαπάνες λειτουργίας του Αρχείου, αποφασίζει για την αγορά εγγράφων, χειρογράφων και ιστορικών κειμηλίων και για την αποδοχή δωρεών εγγράφων για τον πλουτισμό των συλλογών του Αρχείου. 31.Π.α.63 Υπουργείο Πολιτισμού ΚΕΦΑΛΑΙΟ Β΄ Συλλογικά Όργανα Δημοσίων Υπηρεσιών  που εποπτεύονται από το ΥΠΠΕ Τροποποιήσεις-Συμπληρώσεις Άρθρ.3.-1.Με την απόφαση διορισμού των μελών των Καλλιτεχνικών Επιτροπών των Κρατικών Ορχηστρών Αθηνών και Θεσσαλονίκης (άρθρ.15 και 16 του Κεφ.Ζ΄) ορίζεται και αντιπρόεδρος αυτών. Η θητεία των μελών της Επιτροπής ορίζεται τριετής. 2.Στη σύνθεση των κατωτέρω Επιτροπών (άρθρ.13 παρ.2, 3, 4 και 7 του Κεφ.ΣΤ΄) περιλαμβάνονται και αναπληρωματικά μέλη. Στη ψηφοφορία για την εκλογή προέδρου θα εκλέγεται και αντιπρόεδρος αυτών. α)Επιτροπή των Γενικών Αρχείων του Κράτους. β)Εφορευτική Επιτροπή του Ιστορικού Αρχείου Μακεδονίας. γ)Εφορευτική Επιτροπή του Ιστορικού Αρχείου Ύδρας. δ)Λαογραφική Επιτροπή Δωδεκανήσου. Τα μέλη των υπό στοιχ.β, γ και δ Επιτροπών διορίζονται στο εξής με απόφαση του οικείου Νομάρχη. 3.Τα μέλη των Εποπτικών Επιτροπών των Μονίμων Τοπικών Ιστορικών Αρχείων (άρθρ.13 παρ.5 του Κεφ.ΣΤ΄) διορίζονται στο εξής με τους αναπληρωτές τους με απόφαση του οικείου Νομάρχη. Ο πρόεδρος και αντιπρόεδρος θα εκλέγονται σε μυστική ψηφοφορία μεταξύ των μελών. Σύσταση-Σύνθεση Άρθρ.4.-1.Συνιστάται στην Εθνική Βιβλιοθήκη το Εφορευτικό Συμβούλιο που προβλεπόταν από τις διατάξεις του άρθρ.3 του Νόμ.814/43 (δεν είχε διατηρηθεί με την αριθ.95293/1967 Κ.Υ.Α.) με την εξής σύνθεση: α)Ένας Καθηγητής ή Υφηγητής Α.Ε.Ι. β)Ένας Συγγραφέας. γ)Ο Δ/ντής Γραμμάτων του ΥΠΠΕ. δ)Ένας, εκπρόσωπος του Συλλόγου των υπαλλήλων της Εθνικής Βιβλιοθήκης. ε)Ένας εκπρόσωπος της Ενώσεως Ελλήνων βιβλιοθηκαρίων. ς)Ένας εκπρόσωπος του Εθνικού Κέντρου Τεκμηριώσεως. ζ)Ένας εκπρόσωπος του Τεχνικού Επιμελητηρίου Ελλάδος. Στις συνεδριάσεις του Συμβουλίου μετέχει ο Δ/ντης της Εθνικής Βιβλιοθήκης ως Εισηγητής χωρίς ψήφο για θέματα της αρμοδιότητάς του. Το Συμβούλιο δύναται να ορίσει και μέλος του ως Εισηγητή για τα επί μέρους θέματα. Τα μέλη του Συμβουλίου διορίζονται με τους αναπληρωτές τους για 3 χρόνια με απόφαση του Υπουργού Πολιτισμού και Επιστημών η οποία ορίζει και τον πρόεδρο και αντιπρόεδρο αυτού. Γραμματέας και αναπληρωτής αυτού ορίζεται υπάλληλος της Εθνικής βιβλιοθήκης. Έργο του Συμβουλίου θα είναι: α)Η άμεση εποπτεία της διοίκησης και λειτουργίας της Βιβλιοθήκης καθώς και της διαχείρισης των πόρων αυτής, β)Ο καθορισμός των ωρών λειτουργίας του Αναγνωστηρίου, γ)Η συστηματοποίηση του πλουτισμού αυτής με νέα έργα, δ)Η έγκριση του προϋπολογισμού και απολογισμού της Βιβλιοθήκης και ε)Η γνωμοδότηση για κάθε θέμα που αφορά την εύρυθμη λειτουργία της Βιβλιοθήκης. Οι αποφάσεις του Συμβουλίου υπόκεινται στην Τελική έγκριση του Υπουργού Πολιτισμού και Επιστημών. 2.Σε κάθε μια από τις Δημόσιες Βιβλιοθήκες Ρόδου, Κερκύρας, Ανδρίτσαινας και Σάμου συνιστάται Εφορευτική Επιτροπή. Κάθε Επιτροπή θα αποτελείται από τρία πρόσωπα, τα οποία θα διακρίνονται για την τοπική και πολιτιστική τους δραστηριότητα. Τα μέλη των Επιτροπών θα διορίζονται με τους αναπληρωτές τους, για 3 χρόνια με απόφαση του οικείου Νομάρχη, με την οποία θα ορίζεται ο πρόεδρος και αντιπρόεδρος αυτών. Γραμματέας κάθε Επιτροπής ορίζεται υπάλληλος της οικείας Βιβλιοθήκης, ο οποίος εκτελεί και χρέη Εισηγητή. Κάθε Επιτροπή συνεδριάζει τακτικά μια φορά το μήνα και έκτακτα όταν υπάρχει ανάγκη ή ύστερα από αίτηση 2 μελών. Στις συνεδριάσεις των ανωτέρω Επιτροπών πρέπει να παρίστανται όλα τα μέλη αυτών, των οποίων οι αποφάσεις λαμβάνονται κατά πλειοψηφία. Έργο των Εφορευτικών Επιτροπών είναι: α)Η διοίκηση της Βιβλιοθήκης. β)Η κατάρτιση και εκτέλεση του προϋπολογισμού και η έγκριση του απολογισμού. γ)Η αποδοχή και αποποίηση κληρονομιών, κληροδοτημάτων, δωρεών, και η διενέργεια πράξεων που αφορούν στην περιουσία και τους πόρους της βιβλιοθήκης καθώς και η εκπροσώπηση της Βιβλιοθήκης ενώπιον κάθε Αρχής. 